text: Død efter hvepsestik
  27 juli 2014 kl. 06.36
  En 46-årig kommunalarbejder fra Sønderborg er død, efter han blev stukket af nogle hvepse.
  Den 46-årige mand var på arbejde og i færd med at klippe en hæk. Pludselig blev han stukket af nogle hvepse og døde efterfølgende af en allergisk reaktion, skriver JydskeVestkysten.
  - Det er utrolig tragisk. Jeg har aldrig oplevet noget lignende, og det håber jeg heller ikke at komme til, siger Carsten Schultz, der er leder af Vej & Park i Sønderborg Kommune til JydskeVestkysten.
  De 46-årige kommunalarbejder blev stukket fire-fem gange.
  